
HOTĂRÂREA NR. 190
privind mandatarea reprezentantului Municipiului Craiova de a vota în Adunarea Generală a Asociaţilor S.C.Salubritate Craiova S.R.L., desemnarea administratorului societăţii să iniţieze demararea procedurilor de accesare a liniilor de finanţare pentru achiziţia de utilaje
Consiliul Local al Municipiului Craiova, întrunit în şedinţa ordinară din data de 25.05.2017;

          Având în vedere raportul nr.67772/2017 întocmit de Direcţia Economico -Financiară prin care se propune mandatarea reprezentantului Municipiului Craiova de a vota în Adunarea Generală a Asociaţilor S.C.Salubritate Craiova S.R.L., desemnarea administratorului societăţii să iniţieze demararea procedurilor de accesare a liniilor de finanţare pentru achiziţia de utilaje;
           În conformitate cu prevederile Ordonanţa de Urgenţă a Guvernului nr.196/2005 privind Fondul de mediu, modificată şi completată; 

          În temeiul art.36, alin.2, lit. b coroborat cu alin.3, lit. b şi e, art.37, art.45, alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

hotărĂŞte:

Art.1. Se aprobă mandatarea reprezentantului Municipiului Craiova, dna. Rezeanu Marinela, să voteze în Adunarea Generală a Asociaţilor S.C.Salubritate Craiova S.R.L., desemnarea dlui. Butari Mihai Vlad, administrator al societăţii, să iniţieze demararea procedurilor de accesare a liniilor de finanţare pentru achiziţia de utilaje.

Art.2. Achiziţia utilajelor se va realiza din fondurile S.C.Salubritate Craiova S.R.L., prin contract de leasing financiar.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, dna.Rezeanu Marinela, dl. Butari Mihail Vlad şi S.C. Salubritate Craiova S.R.L. vor aduce la îndeplinire prevederile  prezentei hotărâri.

